- Forsvarsbygg vektlegger miljøaspektene rundt utbyggingen av Ørland hovedflystasjon, herunder valgt løsning av fremtidig energiforsyning på kampflybasen. Utviklingen av nytt energiforsyningsystem medfører en faktisk utfasing av oljekjeler, sier Jens Levi Moldstad, plan- og utbyggingssjef i Forsvarsbygg.
Terje Brekstad AS har fått kontrakten på bygg- og grunnarbeider, som omfatter utearealer, kjøresoner og bygg for prosessanlegget. På prosjekteringssiden har de med seg Cowi as. Oppstart fant sted i mai 2016. Ferdigstillelse av arbeidet er berammet til vinteren 2017. Kontrakten har en verdi på 11.809.500 kroner (inkl. mva).
Energisentralen blir i et nytt bygg som plasseres relativt sentralt nord for eksisterende bebyggelse. Løsningen er utviklet for å utnytte energi fra prosess kjøling til oppvarming av bygninger. Med dette konseptet vil 100% av varmeleveransen bli dekket av fornybar energi. I tillegg vil energiforbruket for produksjon av isvann til kjøling bli redusert betydelig. Under utviklingen i konkurransen har også CMR – Christian Michelsen Research As deltatt med ekspertise innen brønnparkteknologi, og NTNU innen varmepumpeteknologi. Brønnparken vil sørge for å ta imot overskuddsvarme om sommeren og returnere den til fjernvarmeanlegget om vinteren. Hele anlegget skal levere knappe 7 MW effekt med varmeenergi og 3 MW kjøling i form av isvann. Det skal ha kapasitet til å levere drøye 10 GWh varme og 3,5 Gwh isvann pr år. Anlegget bygges for å dekke varme- og kjølebehov for alle nye bygg. I tillegg skal alle oljekjeler som i dag benytter fossilt brensel skiftes ut. Dette gjør at det til sammen vil levere grønn, fornybar energi til over 100 000 m2 bygningsmasse. Prosjektet har mottatt 11,6 mill.kr i støtte fra Enova.
På bildet, fra venstre: Kåre Skinnes (prosjektleder FB), Jørgen Arnesen (daglig leder) Enwa PMI AS, Therese F. Andresen (ass. prosjektleder), Hilde Anita Grandetrø (daglig leder) Båsum Boring Trøndelag AS, Jens Levi Moldstad (plan- og utbyggingssjef FB) og Terje Brekstad (daglig leder) Einar Brekstad AS.